Wilge Inn | Resensies
Heerlik met lieflike uitsig.
Ons het ongelukkig net een aand oorgeslaap. A.g.v. mediese redes was die eienaars nie op die perseel nie. Ons kon wel kleinighede oor die foon uitsorteer. Die eienares het baie moeite vir ons gedoen en ook opgevolg of ons wel die een steil bult kon uitkom sonder hulp. 'n Mens ry 'n hele klomp kilometer op die grondpad. Toe ons daar aankom, was dit besig om hard te reën. Dit het die padoppervlaktes plek-plek uitdagend gemaak met 'n gewone sedan. Alhoewel 'n mens met 'n gewone motor daarheen kan gaan, sal ek liewer volgende keer met my bakkie daarheen gaan. Ons het plek-plek baie gegly in die modderige toestande. Daar is ook seksies van die pad wat redelik klipperig en stamperig is.
Altie S - Nov 2020
Wat 'n juweel van 'n plek! Sal vir seker weer daarnatoe gaan!
Wilge Inn's terugvoer
Baie dankie Altie, ek waardeer die goeie resensie.
Desiree W - Feb 2020
Amazing place with stunning views. Safe and clean.
Thank you Desiree, I am glad you guys enjoyed it.
Jenny V - Des 2019
We had a lovely stay. We were just 2 people so it was ideal for us. The place is rigged up to sleep around 8 people however there is only one large bathroom.
Thank you Jenny, glad you enjoyed it.
Wilge Inn is 'n gerieflike, karaktervolle selfsorgkliphuis met grasdak in die natuur aan die oewer van die Wilgerivier in die Oos-Vrystaat. Ons verblyf is as hoogs aangenaam ervaar veral gesien uit die oog van die afsondering daarvan in die pragtige natuur. Ewie en Marietjie was vriendelik en gasvry.
Lindi E - Mrt 2019
'n Ongelooflike ervaring!
Baie dankie vir 'n wonderlike naweek! Die uitsig oor die rivier is asemrowend en my seuntjie het die rivier en diere so baie geniet! Sien julle beslis weer!
Baie dankie v die mooi resensie, bly as julle dit hier geniet het. Hoop ons kan bietjie kuier as julle weer kom
Ewie en Marietjie
Nicky J - Feb 2019
Hemelse gevoel in die natuur.
Weg van die stad en alles wat daarmee saamgaan. Geen karre, ligte, of besige mense nie. Ons was alleen, en so lekker. Nie eers TV gekyk nie. Rustige omgewing en lekker gevoel van alleen wees.
Baie dankie Nicky vir die mooi review, bly as dit vir julle lekker was.
Wilge Inn was vir ons een van die plekkies met die mooiste uitsig en vir 'n naweekwegbreek uit die gejaag van die stad 'n moet. Dit is so lekker rustig en het als wat jy nodig het. Die huisie is skoon en baie netjies en sal ons dit enige tyd aanbeveel. Sal beslis weer teruggaan vir 'n rustige naweek. Baie dankie Tannie Marietjie en Oom Evert vir die wonderlike gasvryheid en vriendelikheid. PS, die seuns het die 2 honde baie geniet.
Baie dankie vir die wonderlike resensie. Bly julle het dit geniet en sien uit om julle weer hier te ontvang.
Maretha L - Jul 2018
Uit die besige gejaag en het ongelooflik lekker gerus!
Ons verblyf was ongelooflik lekker. Lekker rus in 'n pragtige natuurskoon omgewing weg van al die besige gejaag. Sal enige tyd weer gaan.
Magda D - Jun 2018
Fantasies, rus vir jou siel!
Murray B - Jun 2018
Baie mooi area en oulike plek.
Dit is erg rustig op die plaas en die huis het 'n baie mooi uitsig. Als wat nodig is is daar.
Baie dankie, bly as julle dit geniet het.
Shante M - Apr 2018
Baie rustige wegbreek!
Rustige wegbreek met 'n baie mooi uitsig.
Lorika H - Jun 2017
Baie lekker gebly, die uitsig is pragtig. 'n Kaggel sou dit baie mooi afrond. Sal definitief weer gaan!
Andre L - Mrt 2017
Dis reg by die rivier, die skape met hulle verskriklike baie lammetjies het my dag gemaak, elke dag. Hulle is die cuteste goedjies, man moes keer of ek steel enetjie. As jy net stilte en rustigheid wil hê, is dit die plek vir jou!
Gert L - Sep 2016
Natuurskoon en ligging is baie mooi.
Die 20 km lange grondpad is soms baie rof en glibberig wanneer dit erg reën, maar as jy mooi ry is dit nie 'n probleem nie. Die huis en natuurskoon is onverbeterlik en beslis van die rustigste plekke waar ek nog was. Die eienaar gaan uit sy pad om gasvry te wees.
Anouchka V - Aug 2015
Baie rustig en huisie baie mooi uiteengesit by die Wilgerivier.
Riaan V - Jun 2015
Baie netjiese plekkie. Pragtige uitsig, stil en rustig. Net wat ons nodig gehad het. Sal graag weer daar gaan bly, miskien as die rivier bietjie voller is. As jy natuur en rustigheid soek, is dit die plek vir jou! Evie, dalk moet jy die TV vervang met 'n kaggel. Sal dit enige tyd aanbeveel.
Pieter R - Mrt 2015
Baie netjies, mooi ingerig en goeie waarde vir geld.
Regte 'n mooi plek om te bly. Baie netjies ingerig en 'n pragtige ligging. Die eienaars het vriendelik met ons gereel en baie welkom laat voel. Sal dit aanbeveel.
Jaco V - Mei 2014
Die verblyf was heerlik verby, 'n ware ontvlugting van die stad.
Die pad vanaf die N3 was nogal 'n beproewing. As ek vooraf geweet het die pad is so lank en sleg, sou ek dalk daarteen besluit het. Die verblyf was nietemin heerlik en het opgemaak vir die slegte pad. Dit was stil, met net die rivierwater wat jy kan hoor. Die sterrehemel was skoon, en die oggende vroeg met sonsopkoms was ongelooflik. Ek sal dit beslis weer oorweeg.
Alison L - Feb 2014
The booking process was easy and efficient. Only there for 1 night but will definitely be back for a longer stay. Accommodation was brilliant, clean and with everything that one needs and more. We also enjoyed the company of the Jack Russel. Thanks.
Annemi J - Aug 2013
Dit is wonderlik om net te kan asem skep en God se grootheid te kan ervaar.
Dit was regtig lekker om stil te word, die stroom te kan hoor vloei en die voëls te hoor. Die gasvryheid is iets oom na uit te sien. Die huisie het alles wat mens nodig het om lekker te kan uitrus. Volgende keer sal ek beslis langer gaan.
Corne Z - Aug 2013
Ons het dit baie geniet. Die omgewing is pragtig, self in die winter.
Omgewing pragtig! Charlet netjies, skoon en ruim! Gerieflik en gasvry! Daar was genoeg warm water en als wat nodig is vir 'n plaasnaweek. Daar was genoeg komberse om ons mee warm te hou. Die kinders kon vrylik buite speel en die plaaslewe geniet. Dis stil, rustig en baie privaat. Ons sal definitef weer gaan.